Source: http://docplayer.fi/3797191-Oikeusavusta-paattaminen-oikeusturvan-saatavuuden-nakokulmasta.html
Timestamp: 2018-05-24 20:25:55+00:00
Document Index: 6776377

Matched Legal Cases: ['tuomioistuin ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

OIKEUSAVUSTA PÄÄTTÄMINEN OIKEUSTURVAN SAATAVUUDEN NÄKÖKULMASTA - PDF
OIKEUSAVUSTA PÄÄTTÄMINEN OIKEUSTURVAN SAATAVUUDEN NÄKÖKULMASTA
Download "OIKEUSAVUSTA PÄÄTTÄMINEN OIKEUSTURVAN SAATAVUUDEN NÄKÖKULMASTA"
1 TAMPEREEN YLIOPISTO Oikeustieteiden laitos Martti Rantala OIKEUSAVUSTA PÄÄTTÄMINEN OIKEUSTURVAN SAATAVUUDEN NÄKÖKULMASTA Pro gradu tutkielma Julkisoikeus Tampere 2010
2 Tampereen yliopisto Oikeustieteiden laitos RANTALA, MARTTI: Oikeusavusta päättäminen oikeusturvan saatavuuden näkökulmasta Pro gradu tutkielma, XV + 92 s. Julkisoikeus Toukokuu 2010 TIIVISTELMÄ Oikeus valtion varoin kustannettuun oikeusapuun on tärkeä osa Euroopan ihmisoikeussopimuksella turvattua oikeudenmukaisen oikeudenkäynnin sisältöä. Oikeudenmukaisen oikeudenkäynnin vaatimus saa konkreettisen sisältönsä Euroopan ihmisoikeustuomioistuimen ratkaisukäytännöllä. Myös Suomen perustuslakiin on kirjattu vaatimus oikeudenmukaisen oikeudenkäynnin toteutumisesta tuomioistuimissa ja hallintoviranomaisissa. Oikeusavusta päätetään oikeusaputoimistoissa oikeusapulain nojalla. Oikeusapulaki jättää runsaasti itsenäistä harkintavaltaa oikeusapuviranomaiselle sen päättäessä oikeusavun myöntämisestä. Tässä tutkimuksessa perehdytään oikeusavusta päättämiseen oikeusturvan saatavuuden näkökulmasta. Tavoitteena on selvittää oikeusdogmaattista tutkimusmetodia käyttäen voimassa olevan oikeuden pohjalta kuinka paljon oikeusapuviranomaisella on itsenäistä harkintavaltaa ja miten tuota harkintavaltaa pitää käyttää, jotta oikeusturvan saatavuus toteutuu perus- ja ihmisoikeuksien näkökulmasta. Tutkielman tärkeimpinä lähteinä on käytetty oikeusapulain aiheen kannalta keskeistä sisältöä. Lisäksi on käytetty Euroopan ihmisoikeustuomioistuimen ratkaisuja ja kotimaisia korkeimpien oikeuksien ennakkoratkaisuja oikeusturvan saatavuutta koskien sekä niitä kuvaavaa oikeuskirjallisuutta. Erityisesti Matti Pellonpään Euroopan ihmisoikeussopimusta käsittelevä kommentaari sekä Laura Ervon väitöstutkimus Oikeudenmukainen oikeudenkäynti muodostavat aiheen kannalta keskeisen oikeuskirjallisen lähdeaineiston. Oikeusturvan saatavuus osana oikeudenmukaista oikeudenkäyntiä edellyttää turvaamaan sen, etteivät henkilöä koskevat taloudelliset tai henkilöön itseensä liittyvät olosuhteet muodosta estettä oikeusturvan tosiasialliselle saatavuudelle. Jos henkilö ei pysty joko tiedollisten tai taloudellisten olosuhteidensa vuoksi saamaan itse oikeusturvaa asiansa hoitamiseksi, oikeudenmukainen oikeudenkäynti perus- ja ihmisoikeutena ei hänen kohdallaan toteudu. Tämän vuoksi julkinen oikeusapu on tarpeellinen oikeusturvakeino tosiasiallisien oikeuksien saavuttamiseksi. Oikeusapuviranomaisen päättäessä oikeusavun myöntämisestä keskeisessä asemassa on oikeusavun hakijan oikeusturvan tarve. Näin ollen harkinnassa tulee pohtia ennen kaikkea sitä, kykeneekö hakija selviytymään asiastaan ilman oikeusapua oikeusturvan vaarantumatta. Lisäksi harkintaa ohjaa se, millaiseen asiaan oikeusapua haetaan. Voimassa oleva oikeus antaa kattavat työkalut oikeusapua harkitsevan oikeusapuviranomaisen käyttöön. Oikeudenmukaisen oikeudenkäynnin vaatimus on nykyään niin korostetussa asemassa osana lainsäädäntöä, että oikeusavun hakijan oikeusturvan tarpeen arviointiin tulisi kiinnittää ehkä vielä nykyistäkin enemmän huomiota harkintatilanteissa. II
3 SISÄLLYSLUETTELO LÄHTEET... V Kirjallisuus...V Virallisaineisto...IX Internet -lähteet...xi Muut lähteet...xi Oikeustapaukset...XII LYHENTEET...XV 1. JOHDANTO Johdatus tutkielman aiheeseen Tutkimustehtävän asettelu ja rajaukset Tutkimuskysymys Rajaukset Tutkimusmetodi ja teoreettinen viitekehys Tutkimusmetodi Teoreettinen viitekehys Lähdeaineisto Tutkimuksessa käytettävistä keskeisimmistä käsitteistä Tutkimuksen rakenne SUOMEN OIKEUSAPUJÄRJESTELMÄ Sääntely ja taustaa Oikeusapuviranomainen Oikeudellisen avun lähtökohdat Oikeusapulaki ja oikeusavun yleiset edellytykset Oikeusavun keskeinen sisältö ja oikeusavun hakeminen sekä oikeusavun saamisedellytykset Oikeusturvavakuutus Oikeusavusta päättäminen ja oikeusapupäätös Oikeusavusta päättäminen Oikeusapupäätös hallintopäätöksenä Oikeusapulain muutoksen vaikutus oikeusturvan saatavuuteen OIKEUSTURVAN SAATAVUUS OSANA OIKEUDENMUKAISTA OIKEUDENKÄYNTIÄ Oikeusturvan käsitteestä ja sisällöstä Perus- ja ihmisoikeuksien yleisistä opeista Oikeudenmukaisen oikeudenkäynnin sisällöstä Oikeudenmukaista oikeudenkäyntiä koskevat perussäännöt EIS 6 artiklan mukaan EIT:n tulkintakäytännön merkitys Tuomioistuinta koskevat vaatimukset Millaisia asioita oikeudenmukainen oikeudenkäynti koskee? Oikeusturvan tosiasiallinen saatavuus EIS 13 artiklan vaikutus oikeusturvan saatavuuteen Julkinen oikeusapu oikeusturvan saatavuuden toteuttajana Suomessa OIKEUSAPUVIRANOMAISEN ITSENÄINEN HARKINTAVALTA OIKEUSAVUSTA PÄÄTETTÄESSÄ Taustaa ja harkintavallan sääntely Harkintavallan historiallinen tausta Harkintavallan lajit ja teoreettinen viitekehys Harkintavallan kytkeytyminen oikeusturvaan Harkintaan liittyvistä oikeusperiaatteista Oikeusapulain mahdollistama harkintavalta Taloudelliset edellytykset III
4 4.2.2 Oikeudelliseen asiaan liittyvä harkinta Harkinta koskien oikeusapulain 6 :ää Yleistä oikeusavun sisällön harkinnasta eräissä tapauksissa Erityisen painavien syiden harkinta oikeusavusta päätettäessä Verotusta koskevan asian arviointi Yksinkertaisen rikosasian arviointi Harkinta koskien oikeusapulain 7 :ää Vähäinen merkitys Hakijalle koituvan hyödyn ja oikeusavun antamisen arviointi oikeusavun rajoitusperusteena Harkinta tilanteissa, joissa asian ajaminen olisi oikeuden väärinkäyttämistä Harkinta tilanteissa, joissa asia perustuu siirrettyyn oikeuteen Oikeusavun alkamisajankohtaan ja taannehtivuuteen liittyvä harkinta Oikeusapupäätöksen muuttaminen ja oikeusavun lakkaaminen Oikeusapupäätöksen muuttaminen tai lakkauttaminen Omavastuuosuuden muuttaminen ja sen vaikutukset oikeusapuun Omavastuuosuuden määrääminen MUUTOKSENHAKU Sääntely ja taustaa Oikeusapuun liittyvä muutoksenhaku Oikeusaputoimiston tekemän päätöksen saattaminen tuomioistuimen tutkittavaksi Itseoikaisu Muutoksenhaku tuomioistuimen tekemään päätökseen Oikeusapuasian käsittely tuomioistuimessa JOHTOPÄÄTÖKSET...89 IV
5 LÄHTEET Kirjallisuus Aalto, Jorma S.: Maksuton oikeudenkäynti. Helsinki Aarnio, Aulis: Laintulkinnan teoria. Yleisen oikeustieteen oppikirja. Juva Aarnio, Aulis: Mitä lainoppi on? Helsinki Aarnio, Aulis: Tulkinnan taito. Ajatuksia oikeudesta, oikeustieteestä ja yhteiskunnasta. Vantaa Aer, Janne: Oikeussuojan ulottuvuus hallinnossa: hallintolainkäytön antaman oikeussuojan merkitys viranomaistoiminnan auktoriteetin kannalta. Jyväskylä Brusiin, Otto: Tuomarin harkinta normin puuttuessa. Vammala Brusiin, Otto: Joustavat normit oikeudenkäytössä. Defensor Legis vuosikerta. Hämeenlinna 1939, s Dijk, P. van Hoof, G.J.H. van: Theory and Practice of the European Convention on Human Rights. Kluwer Law and Taxation Publishers. Toinen painos Erich, Rafael: Suomen valtio-oikeus, II osa. 1. nidos. Porvoo Ervasti, Kaijus: Pääkäsittelyssä ratkaistut riita-asiat ja oikeudenkäyntikulut käräjäoikeuksissa. Defensor Legis N:o 5/2009, s Ervo, Laura: Oikeudenkäynnin oikeudenmukaisuusvaatimus- Käsikirja lainkäyttäjille. Juva Ervo, Laura: Oikeudenmukainen oikeudenkäynti. Vantaa Ervo, Laura: Perustuslaki ja oikeuden saatavuus. Lakimies 7 8/2000, s V
6 Hakapää, Kari: Uusi kansainvälinen oikeus. 2., uudistettu painos. Helsinki Halila, Leena: Access to a court ja valituskiellon käyttöedellytykset kansallisessa hallintoprosessissa. Teoksessa Juhlajulkaisu Pekka Hallberg /6-2004, s Jyväskylä Hallberg, Pekka: Oikeusturva. Teoksessa Hallberg, Pekka Karapuu, Heikki Scheinin, Martin Tuori, Kaarlo Viljanen, Veli-Pekka: Perusoikeudet, s Juva Harris, David O Boyle, Michael Warbrick, Colin: Law of the European Convention on Human Rights. Oxford University Press. Toinen painos Husa, Jaakko: Yleinen valtiosääntöoikeus. Hahmotelma modernin valtiosääntöopin mahdollisuudesta, alasta ja sisällöstä. Joensuu Jokela, Antti: Oikeudenkäynti II. Saarijärvi Jyränki, Antero: Uusi perustuslakimme. Jyväskylä Jyränki, Antero: Valta ja vapaus: kaksikymmentäkolme luentoa valtiosääntöoikeuden yleisistä kysymyksistä. 2., uudistettu painos. Jyväskylä Kulla, Heikki: Hallintomenettelyn perusteet. 7., uudistettu painos. Helsinki Laakso, Seppo Suviranta, Outi Tarukannel, Veijo: Yleishallinto-oikeus. Jyväskylä Litmala, Marjukka Alasaari, Kari: Köyhäinavusta kansalaisoikeudeksi? Oikeusapuuudistuksen seurantatutkimuksen I osaraportti. Oikeuspoliittisen tutkimuslaitoksen julkaisuja 211. Helsinki Lehtinen, J.N: Maksuttomasta oikeudenkäynnistä. Defensor Legis vuosikerta. Hämeenlinna s VI
7 Mäenpää, Olli: Hallinto-oikeus. 2.laitos. Juva Mäenpää, Olli: Hallintoprosessioikeus. 2.,uudistettu painos. Juva Merikoski, Veli: Hallinto-oikeuden oikeussuojajärjestelmä. Suomalaisen lakimiesyhdistyksen julkaisuja, B-sarja n:o , uudistettu painos. Vammala Merikoski, Veli: Suomen julkisoikeus pääpiirteittäin II. Suomalaisen lakimiesyhdistyksen julkaisuja, B-sarja n:o painos. Porvoo Niemivuo, Matti Keravuori, Marietta: Hallintolaki. Helsinki Nowak, Karol: Oskyldighetpresumtionen. Tukholma Nylund, Anna: Rättshjälp och rättegångskostdaner. JFT 3/2002, s Oikeusturvan todellisuus. Pyramiditutkimus hallintolainkäytön vaikuttavuudesta. KHO:n tutkimusjulkaisuja 1/2009. Ojanen, Tuomas: Eurooppa-tuomioistuimet ja suomalaiset tuomioistuimet. Lakimies 7 8/2005, s Ojanen, Tuomas: Perus- ja ihmisoikeudet -eurooppalaisen konstitutionalismin Akilleen kantapää?. Lakimies 7 8/2009, s Ojanen, Tuomas: Perusoikeudet ja ihmisoikeudet Suomessa. Helsinki OM 10/013/2010. Valtion oikeusaputoimistojen toimintakertomus vuodelta Pellonpää, Matti: Euroopan ihmisoikeussopimus. 4.,uudistettu painos. Jyväskylä Pellonpää, Matti: Euroopan ihmisoikeustuomioistuin ja kansallisen oikeuden kehityshaittaa vai hyötyä? Lakimies 7 8/2009, s Pesonen, Tapani: Lissabonin sopimus kootusti. Defensor Legis N:o 1/2010, s VII
8 Salmiala, Bruno A: Ehdotus laiksi maksuttomasta oikeudenkäynnistä. Eräitä periaatteellisluontoisia reunahuomautuksia. Defensor Legis vuosikerta. Hämeenlinna s Saraviita, Ilkka: Suomen perusoikeusjärjestelmä. Rovaniemi Sundström, Bruno A: Maksuttomasta oikeudenkäynnistä. Defensor Legis vuosikerta. Turku s Siitari-Vanne, Eija: Hallintolainkäytön tehostaminen. Tutkimus hallintolainkäytön organisaatio- ja prosessisäännösten kehittämistarpeista. Jyväskylä Siltala, Raimo: Oikeustieteen tieteenteoria. Vammala Tarasti, Lauri: Yhteiskunnan oikeudellistuminen. Defensor Legis N:o 4/2002, s Tolonen, Hannu: Oikeuslähdeoppi. Helsinki Tuori, Kaarlo: Kriittinen oikeuspositivismi. Vantaa Tuori, Kaarlo: Perusoikeuksien ja ihmisoikeuksien turvaamisvelvollisuus. Teoksessa Hallberg, Pekka Karapuu, Heikki Scheinin, Martin Tuori, Kaarlo Viljanen, Veli- Pekka: Perusoikeudet, s Juva Viljanen, Jukka: Euroopan ihmisoikeustuomioistuimen ratkaisujen hyödyntäminen kansallisessa perusoikeustulkinnassa. Teoksessa Länsineva, Pekka Viljanen, Veli- Pekka (toim.): Perusoikeuspuheenvuoroja. Turku Viljanen, Jukka: The European Court of Human Rights as a Developer of the General Doctrines of Human Rights Law. A Study of the Limitation Clauses of the European Convention on Human Rights. Tampere Viljanen, Veli-Pekka: Kansalaisten yleiset oikeudet. Helsinki VIII
9 Viljanen, Veli-Pekka: Perusoikeuksien rajoitusedellytykset. WSLT Viljanen, Veli-Pekka: Perusoikeuksien soveltamisala. Teoksessa Hallberg, Pekka Karapuu, Heikki Scheinin, Martin Tuori, Kaarlo Viljanen, Veli-Pekka: Perusoikeudet, s Juva Ylöstalo, Matti Tarkka, Olli: Asianajajan käsikirja. Porvoo Virallisaineisto HaVM 3/2010 vp. Hallintovaliokunnan mietintö 3/2010 vp hallituksen esityksestä 226/2009 vp laeiksi hallintolain ja hallintolainkäyttölain muuttamisesta. HE 226/2009 vp. Hallituksen esitys eduskunnalle laeiksi hallintolain ja hallintolainkäyttölain muuttamisesta. HE 105/2009 vp. Hallituksen esitys eduskunnalle muutoksenhakua käräjäoikeudesta koskevaksi lainsäädännöksi. HE 103/2008 vp. Hallituksen esitys eduskunnalle laiksi oikeusapulain ja eräiden siihen liittyvien lakien muuttamisesta. HE 72/2002 vp. Hallituksen esitys eduskunnalle hallintolaiksi ja laiksi hallintolainkäyttölain muuttamisesta. HE 17/2002 vp. Hallituksen esitys eduskunnalle laiksi sähköisestä asioinnista viranomaistoiminnassa. HE 82/2001 vp. Hallituksen esitys eduskunnalle oikeusapulaiksi ja eräiksi siihen liittyviksi laeiksi. HE 1/1998 vp. Hallituksen esitys eduskunnalle uudeksi Suomen Hallitusmuodoksi. IX
10 HE 309/1993 vp. Hallituksen esitys eduskunnalle perustuslakien perusoikeussäännösten muuttamisesta. HE 1/1954 vp. Hallituksen esitys eduskunnalle maksutonta oikeudenkäyntiä koskevaksi lainsäädännöksi. KM 2008:4. Oikaisuvaatimusjärjestelmän kehittäminen oikeusturvakeinona. Oikaisuvaatimustoimikunnan mietintö. LaVL 5/1994 vp. Lakivaliokunnan lausunto 5/1994 vp hallituksen esityksestä (HE 309/1993 vp) perustuslakien perusoikeussäännösten muuttamisesta. LaVM 4/2010 vp. Lakivaliokunnan mietintö 4/2010 vp hallituksen esityksestä (HE 105/2009 vp) muutoksenhakua käräjäoikeudesta koskevaksi lainsäädännöksi. LaVM 12/2008 vp. Lakivaliokunnan mietintö 12/2008 vp hallituksen esityksestä (HE 103/2008 vp) laeiksi oikeusapulain ja eräiden siihen liittyvien lakien muuttamisesta. LaVM 17/1997 vp. Lakivaliokunnan mietintö 17/1997 vp hallituksen esityksestä (HE 132/1997 vp) oikeusapulaiksi ja siihen liittyväksi lainsäädännöksi. LaVM 12/1992 vp: Lakivaliokunnan mietintö 12/1992 vp hallituksen esityksestä (HE 185/1992 vp) maksuttomasta oikeudenkäynnistä annetun lain muuttamisesta. PeVL 12/1997 vp. Perustuslakivaliokunnan lausunto 12/1997 vp hallituksen esityksestä (HE 73/1997 vp) muutoksenhakua työvoima-asioissa koskevaksi lainsäädännöksi. PeVL 2/1990 vp. Perustuslakivaliokunnan lausunto 2/1990 vp Euroopan ihmisoikeusyleissopimuksen muuttamisesta. PeVM 25/1994 vp. Perustuslakivaliokunnan mietintö 25/1994 vp hallituksen esityksestä perustuslakien perusoikeussäännösten muuttamisesta. X
11 Internet -lähteet 50 years of activity: European Court of Human Rights - Some Facts and Figures. 8480AFCC29FD/0/FactsAndFiguresEN2010.pdf (käyty ) European Court of Human Rights, Annual Report A1BE66563BB/0/ANNUAL_REPORT_2008.pdf (käyty ) Lord Hoffmann: The Universality of Human Rights. Judicial Studies Board Annual Lecture 19 March (word-tiedosto, käyty ) Oikeusapuun sähköinen asiointi lukien. Oikeusministeriön tiedote (käyty ) Oikeusministeriön oikeushallinto-osaston tiedote Tiedote ollut luettavissa oikeusministeriön Ilona- intranetissä. (käyty ) Muut lähteet Tampereen kaupungin köyhäinasianajajan ohjesääntö Tampereen kaupungin kunnallisen oikeusaputoimen ohjesääntö XI
12 Oikeustapaukset Euroopan ihmisoikeustuomioistuin (EIT) Aerts v. Belgia ( ) Airey v. Irlanti ( ) De Cubber v. Belgia ( ) Golder v. Yhdistynyt kuningaskunta ( ) Hadjianastassiou v. Kreikka ( ) Kreuz v. Puola ( ) Langborger v. Ruotsi ( ) McVicar v. Yhdistynyt kuningaskunta ( ) Murray v. Yhdistynyt kuningaskunta ( ) Murray John v. Yhdistynyt kuningaskunta ( ) Opuz v. Turkki ( ) Pishchalnikov v. Venäjä ( ) Sabin Popescu v. Romania ( ) Öcalan v. Turkki ( ) XII
13 Korkein hallinto-oikeus (KHO) KHO /1667 KHO /2970 KHO 2004:56 KHO /857 KHO /2170 Korkein oikeus (KKO) KKO 2009:79 KKO 2006:100 KKO 2005:130 KKO 2005:20 KKO 2004:113 KKO 2004:39 KKO 2003:90 KKO 2003:89 KKO 1995:194 KKO 1995:54 XIII
14 KKO 1995:7 Eduskunnan oikeusasiamiehen ratkaisut eoak 3928/2005 (Dnro 3928/4/05) XIV
15 LYHENTEET EIS EIT EUTI HaVM HE HL HLL KHO KKO KP sopimus LaVL LaVM PeVL PeVM PL RL ROL SopS Vp Euroopan ihmisoikeussopimus Euroopan ihmisoikeustuomioistuin Euroopan unionin tuomioistuin hallintovaliokunnan mietintö hallituksen esitys hallintolaki hallintolainkäyttölaki korkein hallinto-oikeus korkein oikeus Kansalaisoikeuksia ja poliittisia oikeuksia koskeva kansainvälinen yleissopimus lakivaliokunnan lausunto lakivaliokunnan mietintö perustuslakivaliokunnan lausunto perustuslakivaliokunnan mietintö perustuslaki rikoslaki laki oikeudenkäynnistä rikosasioissa Suomen säädöskokoelman sopimussarja valtiopäivät XV
16 1. JOHDANTO 1.1 Johdatus tutkielman aiheeseen Pro gradu tutkielmani aihe on oikeusavusta päättäminen oikeusturvan saatavuuden näkökulmasta. Aihe kiinnostaa minua henkilökohtaisesti oikeusapusihteerin työkokemukseni kautta. Aiheen kiinnostavuutta on lisännyt tutkimusprosessin aikana tekemäni huomio siitä, ettei oikeusapu ole ollut oikeustieteellisen tutkimuksen aiheena erityisen suosittu ainakaan viime aikoina 1. Tutkimuskysymykseni ratkaisun kannalta on ollut tärkeää, että olen työni kautta voinut tutustua oikeusapupäätöksiä koskevaan lähdeaineistoon ja olla mukana konkreettisessa päätöksenteossa. Tutkimuksen haasteellisuutta on lisännyt se, että olen kirjoittanut kandidaatin tutkielmani täysin toisenlaisesta aiheesta. Toisaalta tyhjältä pöydältä aloittaminen on ollut tutkimuksen kannalta mielenkiintoinen kokemus. Aihe on aina ajankohtainen, sillä ihmiset hoitavat tuomioistuimissa ja hallintoviranomaisissa jatkuvasti erilaisia oikeudellista asiantuntija-apua vaativia asioita, joiden kannalta oikeusturvan tosiasiallisella saatavuudella on keskeinen merkitys. Oikeudellisten asioiden jatkuvasti monimutkaistuessa ja yhteiskunnan oikeudellistuessa oikeusturvan merkitys kasvaa. Oikeudellistuminen voi tarkoittaa muun muassa säännösten määrän kasvua, oikeudellisen sääntelyn lisääntymistä sekä oikeudellisten ratkaisuperusteiden voimistumista ristiriita- ja ongelmatilanteissa 2. Edellä kuvatun lisäksi jatkuvasti kasvaneet oikeudenkäyntikustannukset 3 saattavat estää ilman oikeusapujärjestelmää oikeusturvan tosiasiallisen saatavuuden. Oikeusavulla on keskeinen kytkös oikeusturvaan. Oikeusturvan voidaan ajatella olevan eräs tärkeimmistä perus- ja ihmisoikeutena turvatuista oikeuksista, sillä usein konkreettisen oikeusturvan toteutumisen jälkeen voidaan saavuttaa myös muut 1 Oikeusavusta oikeustieteellisenä tutkimusaiheena on kirjoitettu säännönmukaisesti lähinnä silloin, kun oikeusapua koskeva lainsäädäntö on muuttunut. Kirjallisuus painottuu kulloinkin uudistetun lain kommentaareihin. 2 Tarasti 2002 s Ks. oikeudenkäyntikulujen euromääräisestä kehityksestä ja luvuilla esim. Ervasti 2009 s. 751 ss. 1
17 perusoikeuksina turvatut oikeudet. Oikeusturvan saatavuus ja tuomioistuimeen pääsy ovat lähtökohtia oikeusturvan toteutumiselle. Nämä edellytykset on Suomessa turvattu perustuslain (731/1999, myöhemmin PL) 21 :ssä säätämällä, että jokaisella on oikeus saada asiansa käsitellyksi asianmukaisesti ja ilman aiheetonta viivytystä lain mukaan toimivaltaisessa tuomioistuimessa tai muussa viranomaisessa sekä oikeus saada oikeuksiaan ja velvollisuuksiaan koskeva päätös tuomioistuimen tai muun riippumattoman lainkäyttöelimen käsiteltäväksi. Käsittelyn julkisuus sekä oikeus tulla kuulluksi, saada perusteltu päätös ja hakea muutosta samoin kuin muut oikeudenmukaisen oikeudenkäynnin ja hyvän hallinnon takeet turvataan lailla. Oikeusturvaa koskeva kansallinen perusoikeus saa sisältönsä pitkälti Suomen vuonna 1990 ratifioiman Euroopan neuvoston ihmisoikeussopimuksen 4 (SopS 18 19/1990, myöhemmin EIS) 6 artiklan oikeudenmukaista oikeudenkäyntiä koskevasta vaatimuksesta. Euroopan ihmisoikeussopimus on implementoitu Suomessa siten, että se on voimassa laintasoisena 5. Oikeusturva on jokaiselle kuuluva keskeinen perusoikeus, jonka toteutumiseen vaikuttaa monta osatekijää. Lainsäädännön tarkoituksenmukaisuuden lisäksi lakeja soveltavien viranomaisten ja tuomioistuinlaitoksen sekä täytäntöönpanoviranomaisten toiminnan pitää olla tehokasta ja tarkoituksenmukaista. Oikeudellisen asiantuntija-avun saaminen varallisuudesta riippumatta on yksi oikeusturvan saatavuuden keskeisimmistä elementeistä. Julkinen oikeusapujärjestelmä mahdollistaa myös PL 6 :ssä turvattua ihmisten yhdenvertaisuutta lain edessä taaten monille taloudellisen turvan ja oikeudellisen asiantuntija-avun käyttämisen oikeuksiinsa pääsemiseksi. Oikeusturvan tosiasiallisen saatavuuden kannalta oikeusapulaki (257/2002) 6 on tärkeä laki Suomessa. Se konkretisoi perus- ja ihmisoikeutena turvattua jokaisen oikeutta oikeudenmukaiseen oikeudenkäyntiin. Sen tärkein tavoite on paitsi turvata oikeudenmukaisen oikeudenkäynnin saatavuus, myös alentaa oikeusprosessista henkilölle 4 Sopimuksen virallinen suomenkielinen nimi on Yleissopimus ihmisoikeuksien ja perusvapauksien suojaamiseksi (alkuperäinen englanninkielinen nimi: Convention for the Protection of Human Rights and Fundamental Freedoms). 5 PeVL 2/1990 vp s. 2. Käytännössä EIS on enemmän kuin tavallinen laki, sillä sen noudattaminen on tarkoitettu toteutettavaksi Suomessa siten, ettei sopimuksesta johtuvia ihmisoikeusvelvoitteita rikota. Ks. tarkemmin sopimuksen valtionsisäisestä asemasta ja merkityksestä Suomessa esim. Pellonpää 2005 s Oikeusapulain rinnalla laki valtion oikeusaputoimistoista (258/2002, myöhemmin oikeusaputoimistolaki) on tärkeä oikeusaputoimintaa ohjaava säädös. 2
18 koituvia kustannuksia. Jos henkilö ei osaa tai taloudellisesta tilanteestaan johtuen kykene esimerkiksi hakemaan muutosta itseään koskevaan päätökseen, oikeus oikeusturvaan saattaa jäädä ilman oikeusapua näennäiseksi. 1.2 Tutkimustehtävän asettelu ja rajaukset Tutkimuskysymys Tutkimuksellinen tarkasteluni kohdistuu erityisesti oikeusturvan saatavuuteen (access to court) oikeusavusta päätettäessä. Viranomaisharkinnalla on keskeinen merkitys oikeusapua myönnettäessä ja oikeusapupäätöksellä keskeinen merkitys oikeusturvan toteutumisen kannalta. Käytännössä kielteinen oikeusapupäätös voi estää faktisen oikeusturvan saatavuuden. Tutkimustehtäväni tavoitteena on selvittää, kuinka paljon oikeusapulaki jättää oikeusapupäätöstä tehtäessä oikeusapuviranomaiselle itsenäistä harkintavaltaa ja erityisesti miten tuota harkintavaltaa pitää käyttää, jotta oikeusturvan saatavuus toteutuu perus- ja ihmisoikeuksien näkökulmasta. Tästä seuraa tutkimuksen kannalta keskeinen jatkokysymys, johon haen vastausta: Miten oikeusavun kytkeytyminen EIS 6 (1) artiklan oikeudenmukaista oikeudenkäyntiä koskevaan perus- ja ihmisoikeuteen ohjaa oikeusapuviranomaisen harkintaa konkreettisessa päätöksenteossa? Jotta tähän voidaan vastata, kyseisen perus- ja ihmisoikeuden sisältöä on täsmennettävä kysymällä, mikä on voimassa olevan oikeuden relevantti sisältö oikeusavun yhteydessä. Oikeusapuviranomaisen itsenäisen harkintavallan tarkastelu muodostaa keskeisen osan tutkimustani. Oikeusapulakiin sisältyy melko väljiä, harkintavaltaa jättäviä säännöksiä, jotka kuitenkin vaikuttavat merkittävästi oikeusapupäätöksen sisältöön ja konkreettisen oikeusturvan saatavuuteen. Harkintavallan otan tutkimuksessani annettuna, sillä se on oikeusapulain mukaan voimassa olevaa oikeutta oikeusavusta päätettäessä. 3
19 1.2.2 Rajaukset Rajaan tutkimuksellisen tarkasteluni ulkopuolelle oikeusturvan saatavuuden pääasian tuomioistuinkäsittelyssä ja siihen liittyvässä täytäntöönpanoprosessissa (access to justice), koska tällaisissa tilanteissa oikeusturvan saatavuus ulottuu paljon pidemmälle kuin tutkimuskysymyksessäni. En myöskään tutki oikeusturvan saatavuutta laajemmin hallintolainkäytössä 7. Tutkimukseni ihmisoikeusluonteen vuoksi Euroopan ihmisoikeussopimuksella on työssäni tärkeä merkitys. EIS 6 artiklan 1. ja 3. kappaleet ovat keskiössä tarkastelussani. EIS 6 artiklan 1. kappaleessa on määritelty oikeudenmukaisen oikeudenkäynnin perusedellytykset. Sen mukaan jokaisella on oikeus kohtuullisen ajan kuluessa oikeudenmukaiseen ja julkiseen oikeudenkäyntiin laillisesti perustetussa riippumattomassa ja puolueettomassa tuomioistuimessa silloin, kun päätetään hänen oikeuksistaan ja velvollisuuksistaan tai häntä vastaan nostetusta rikossyytteestä. Päätös on annettava julkisesti, mutta lehdistöltä ja yleisöltä voidaan kieltää pääsy koko oikeudenkäyntiin tai osaan siitä demokraattisen yhteiskunnan moraalin, yleisen järjestyksen tai kansallisen turvallisuuden vuoksi nuorten henkilöiden etujen tai osapuolten yksityiselämän suojaamisen niin vaatiessa, tai siinä määrin kuin tuomioistuin harkitsee ehdottoman välttämättömäksi erityisolosuhteissa, joissa julkisuus loukkaisi oikeudenmukaisuutta. Artiklan keskeinen ja oman tutkimukseni kannalta tärkein sisältö on kirjoitettu ensimmäiseen lauseeseen. En siten tarkemmin tutki oikeudenmukaisen oikeudenkäynnin toteutumista käsittelyn julkisuuteen liittyen. Sopimuksen 6 (3) artikla kohdistuu rikosprosessiin ja takaa rikoksesta syytetylle tietyt minimioikeudet. Artiklan c-kohdan mukaan jokaisella rikoksesta syytetyllä on oikeus puolustautua henkilökohtaisesti tai itse valitsemansa oikeudenkäyntiavustajan välityksellä, ja jos hän ei kykene itse maksamaan saamastaan oikeusavusta, hänen on saatava se korvauksetta oikeudenmukaisuuden niin vaatiessa. Muut rikoksesta syytetyn vähimmäisoikeudet jätän tutkimukseni ulkopuolelle, koska ne liittyvät tuomioistuinprosessin kulkuun yleisemmin. 7 Oikeusturvan saatavuutta hallintolainkäytössä on tutkittu laajasti KHO:n tutkimuksessa Oikeusturvan todellisuus- Pyramiditutkimus hallintolainkäytön vaikuttavuudesta : 4
20 YK:n ihmisoikeusjärjestelmään kuuluvassa, Suomen vuonna 1976 ratifioimassa KP sopimuksessa (SopS 7 8/1966) on oikeudenmukaiselle oikeudenkäynnille määritelty suurin piirtein samanlainen sisältö kuin EIS:ssa. Sopimuksen 14 artiklan mukaan kaikki henkilöt ovat yhdenvertaisia tuomioistuinten edessä. Päätettäessä rikossyytteestä henkilöä vastaan tai hänen oikeuksistaan tai velvoituksiaan riita-asiassa jokaisella on oikeus rehelliseen ja julkiseen oikeudenkäyntiin laillisesti perustetun toimivaltaisen, riippumattoman ja puolueettoman tuomioistuimen edessä. Lehdistö ja yleisö voidaan sulkea pois oikeudenkäynnistä tai sen osasta moraalisten näkökohtien, yleisen järjestyksen (ordre public) tai demokraattisen yhteiskunnan kansallisen turvallisuuden takia. Lisäksi oikeudenkäynnin julkisuutta voidaan artiklan mukaan rajoittaa, jos osapuolten yksityiselämän edut sitä vaativat, tai siinä määrin kuin tuomioistuin harkitsee sen ehdottoman välttämättömäksi erityisolosuhteissa, joissa julkisuus loukkaisi oikeudenmukaisuuden vaatimuksia. Artiklan mukaan kuitenkin jokainen rikos- tai riita-asiassa annettu päätös on tehtävä julkiseksi paitsi, milloin nuorten henkilöiden etu muuta vaatii tai milloin oikeudenkäynti koskee avioliittoasiaa tai lasten holhousta. EIS 6 (1) artiklan ja KP sopimuksen 14 artiklan sisällöllisen samankaltaisuuden sekä kyseisten ihmisoikeussopimusten erilaisten valvontamekanismien ja velvoittavuuden perusteella rajaan KP sopimuksen tarkemman tutkimisen kuitenkin työni ulkopuolelle. Tätä päätöstä tukee mainittujen argumenttien lisäksi tutkimusekonomiset seikat muun muassa tuomioistuinmateriaalin runsauteen liittyen. Puhuttaessa oikeusturvan saatavuudesta Euroopan unionia kokevissa asioissa on unionioikeuteen kuuluvalla Euroopan unionin perusoikeuskirjalla (2000/C 364/01) merkitystä. Joulukuun 1. päivänä 2009 voimaan tullut EU:n perustamissopimuksia uudistanut Lissabonin sopimus muutti perusoikeuskirjan oikeudellisesti sitovaksi unionioikeudellisissa asioissa 8. Varsinkin perusoikeuskirjan 47 artiklassa (Oikeus tehokkaisiin oikeussuojakeinoihin ja puolueettomaan tuomioistuimeen) on oikeusturvan saatavuuden kannalta tärkeä säännös. Artiklaan on kirjattu EY-tuomioistuimen 9 oikeuskäytännön perusteita koskien oikeudenmukaista oikeudenkäyntiä unioniasioissa. 8 Ks. perus- ja ihmisoikeuksista nykyisessä EU-oikeudessa esim. Ojanen 2009 s ss ja Lissabonin sopimuksen aiheuttamista muutoksista kootusti Pesonen 2010 s. 98 ss. 9 Lissabonin sopimus muutti yhteisön tuomioistuimen nimen Euroopan unionin tuomioistuimeksi (EUTI). 5
21 Sen mukaan jokaisella, jonka unionin oikeudessa taattuja oikeuksia ja vapauksia on loukattu, on oltava käytettävissään tehokkaat oikeussuojakeinot tuomioistuimessa. Artiklan 2. kappaleessa on turvattu jokaiselle oikeus saada kohtuullisen ajan kuluessa unionin oikeutta koskeva asiansa oikeudenmukaiseen ja julkiseen oikeudenkäyntiin riippumattoman tuomioistuimen käsiteltäväksi. Maksutonta oikeusapua annetaan 47 artiklan 3. kappaleen mukaan niille, joilla ei ole riittäviä varoja, jos tällainen apu on tarpeen, jotta asianomainen voisi tehokkaasti käyttää oikeutta saattaa asiansa tuomioistuimen käsiteltäväksi. Mainitun artiklan lisäksi unionioikeudellisissa asioissa on merkitystä myös 51 (1) artiklalla, jossa on määritelty perusoikeuskirjan soveltamisala. Perusoikeuskirjan määräykset koskevat unionin toimielimiä ja laitoksia subsidiariteettiperiaatteen mukaisesti sekä jäsenvaltioita ainoastaan silloin, kun ne soveltavat unionin oikeutta. Tutkimukseni rajoittuu tarkastelemaan oikeudenmukaisen oikeudenkäynnin turvaamista kansallisen oikeusturvaa koskevan perusoikeusnormin ja Euroopan ihmisoikeussopimuksen valossa. Perusoikeuskirja tai EY/EUTI tuomioistuimen oikeuskäytäntö eivät sisällä erityisiä uusia tai poikkeavia piirteitä verrattuna Euroopan ihmisoikeustuomioistuimen oikeuskäytäntöön 10. Näin ollen rajaan tutkimuksellisen tarkasteluni ulkopuolelle kysymykset oikeusturvan saatavuudesta EU oikeutta ja muita yhteisöoikeudellisia asioita sovellettaessa. 10 Ks. tarkemmin esim. Mäenpää 2007 s. 63 ja Ervo 2005 s
22 1.3 Tutkimusmetodi ja teoreettinen viitekehys Tutkimusmetodi Tutkimuksellinen tarkasteluni on lainopillista eli oikeusdogmaattista 11. Pyrin selvittämään, millaisia tulkintavaihtoehtoja voimassa oleva oikeus tarjoaa konkreettisen oikeusturvan toteutumiselle oikeusavusta päätettäessä sekä päätösprosessiin liittyvän viranomaisharkinnan laajuudelle suhteessa perus- ja ihmisoikeuksiin. Tutkimukseni keskeisenä kysymyksenä on ennen kaikkea oikeusapulain toimivaltasäännöksien mahdollistaman harkintavallan tutkiminen ja oikeusapulain sanamuodon tutkiminen harkintavallan osalta. Mitä oikeusapulaki säätää oikeusavun myöntämisestä ja mitä se jättää viranomaisen itsensä harkittavaksi? Saatujen tulkintavaihtoehtojen perusteella esitän tulkintakannanottoja tutkimusongelmastani Teoreettinen viitekehys Tutkimukseni on julkisoikeudellinen ja hallinto-oikeudellinen. Sillä on vahva kytkös perusja ihmisoikeustarkasteluun. Hyödynnän tutkimukseni teoreettisen viitekehyksen rakentamisessa Kaarlo Tuorin ajatuksia oikeudesta monitasoisena ilmiönä 12. Tuori näkee modernin oikeuden ilmiönä, jossa voidaan erottaa kolme eri kerrostumaa. Päällimmäisenä on oikeuden pintataso, johon Tuorin mukaan kuuluvat lainsäädäntö, tuomioistuinratkaisut ja oikeuskirjallisuus. Pintatason jälkeen seuraava taso on oikeuskulttuurin taso, johon kuuluvat muun muassa oikeuslähdeoppi sekä kunkin oikeudenalan yleiset opit. Oikeuden syvärakenteen muodostavat oikeusjärjestyksen perustavimmat oikeusperiaatteet. Perus- ja ihmisoikeudet voidaan Tuorin mukaan katsoa kuuluvan osaksi oikeuden syvätasoa. Ne muodostavat perustan, jolle nykyaikainen oikeus rakentuu. Perus- ja ihmisoikeudet ovat sedimentoituneet oikeuden syvärakenteeksi, josta käsin ne vaikuttavat oikeuden tasomallissa pinnalla olevaan voimassaolevan oikeuden sisältöön. Tämän vuoksi niillä on 11 Ks. tarkemmin esim. Aarnio 1978 s. 52 ss. 12 Ks. tästä tarkemmin Tuori 2000 s. 163 ss. 7
23 keskeinen merkitys tutkimuksessani sekä konkreettinen merkitys tutkimuskysymykseni taustalla. Jotta yksittäistä ihmisoikeusartiklaa voidaan tutkia mahdollisimman kattavasti, on tunnettava sen taustalla vaikuttavat tekijät. Tämän vuoksi käsittelen lyhyesti perus- ja ihmisoikeuksien yleisiä oppeja tutkimukseni 3. pääluvun alussa. Olen käyttänyt tutkimukseni teoreettisen viitekehyksen rakentamisessa Tuorin teorian lisäksi myös Aulis Aarnion oikeudellisen argumentaation teoriaa 13. Oikeudellisella argumentaatiolla tarkoitetaan oikeudellisen ratkaisun tai tulkintakannanoton osoittamista oikeutetuksi eli oppia oikeudellisen perustelemisen yleisistä säännönmukaisuuksista 14. Oikeudelliset ratkaisut voidaan Aarnion mukaan jakaa rutiiniratkaisuihin sekä harkintaratkaisuihin. Rutiiniratkaisut, joista oikeusavusta päättämisen kohdallakin usein on kyse, ovat lainsoveltamistilanteita, joihin ei sisälly harkintaa eri ratkaisuvaihtoehtojen välillä. Kuitenkin oikeusapulaki mahdollistaa monessa tilanteessa harkintaratkaisujen tekemisen. Näissä harkintaratkaisutilanteissa on mahdollista valita monista tulkintavaihtoehdoista. Tällöin yksi oikeussäännös sallii useampia tulkintavaihtoehtoja 15. Koska perus- ja ihmisoikeuksilla on niin vahva vaikutus tutkimuksessani, katson, että Tuorin oikeuden tasomalli on kokonaisuuden kannalta kaikkein käyttökelpoisin oman tutkimukseni teoreettisessa tarkastelussa. Tulen kuitenkin hyödyntämään myös Aarnion oikeudellisen argumentaation teoriaa käsitellessäni oikeusapuviranomaisen harkintavaltaa. 1.4 Lähdeaineisto Oikeuslähteillä tarkoitetaan oikeudellista materiaalia, jonka perusteella voidaan muodostaa kuva voimassa olevasta oikeudesta 16. Oikeuslähteet luokitellaan vahvasti velvoittaviin, heikosti velvoittaviin ja sallittuihin oikeuslähteisiin 17. Tutkimukseni oikeusdogmaattisen luonteen vuoksi lakitekstillä on lähdeaineistona keskeinen merkitys. Lait kuuluvat vahvasti velvoittaviin oikeuslähteisiin. Tärkeimmät lait, joita tutkimusongelmani koskee, ovat luonnollisesti perustuslaki, oikeusapulaki sekä hallintolaki (434/2003, myöhemmin HL). 13 Ks. tästä Aarnio 1978 s. 133 ss. 14 Siltala 2003 s Aarnio 1989 s Ks. esim. Laakso ym 2006 s. 21 ss. 17 Ks. oikeuslähteiden jaottelusta tarkemmin esim. Tolonen 2003 s. 23 ss. 8
24 Usein ratio legis on kuitenkin parhaiten ymmärrettävissä lain esitöiden avulla, jotka puolestaan kuuluvat heikosti velvoittaviin oikeuslähteisiin. Esitöiden avulla on ymmärrettävissä ne päättelyketjut, joiden lopputuloksena ovat säädetyt lait. Monesti esimerkiksi hallituksen esityksistä on luettavissa perustelut lain pykälille ja taustoittavaa tietoa siitä, miksi kyseinen laki on säädetty 18. Näiden perusteluiden merkitys voi olla erittäin tärkeä lain soveltamistilanteissa. Esimerkiksi oikeusapulakia koskevassa hallituksen esityksessä on taustoitettu oikeusapujärjestelmän uudistamiseen vuosituhannen vaihteessa kohdistuneita muutosvaateita. Toisaalta esitöistä voidaan melko usein havaita myös lakiehdotusta koskevia eriäviä mielipiteitä ja kriittisiä kannanottoja, joiden tarkoituksena on paitsi ottaa kantaa lakiehdotuksen substanssikysymyksiin, myös herättää keskustelua laajemmin yhteiskunnassa 19. Valiokuntien kannanotoista lainvalmistelutyössä etenkin eduskunnan perustuslakivaliokunnan tulkintakannanotoilla on tärkeä merkitys, sillä perustuslakivaliokunnan tehtävänä on PL 74 :n mukaan valvoa ennakollisesti lakien perustuslainmukaisuutta ja suhdetta kansainvälisiin ihmisoikeussopimuksiin. Tuomioistuinten prejudikaatit kuuluvat heikosti velvoittaviin oikeuslähteisiin. Annan myös niille painoarvoa tutkimukseni lähdeaineistona, sillä oikeuskäytäntö vaikuttaa käytännössä viranomaisten toimintamalleihin ja ratkaisujen sisältöön. Euroopan ihmisoikeussopimuksen noudattamista valvoo nykyisin Euroopan neuvoston ihmisoikeustuomioistuin (myöhemmin EIT), jonka lopulliset tuomiot sitovat vastaajavaltioita 20. Tämä tarkoittaa sitä, että kansallisten tuomioistuinten ja hallintoviranomaisten täytyy ottaa viran puolesta huomioon EIT:n ratkaisukäytäntö. EIS 6 artiklaan liittyen EIT on todennut rikkomuksia enemmän kuin minkään muun yksittäisen sopimusartiklan kohdalla 21. EIS 6 artiklaa koskevaa oikeuskäytäntöä on olemassa runsaasti 22. Suurin osa tuosta oikeuskäytännöstä koskee joko 18 Ks. esim HE 82/2001 vp s julkisen oikeusapujärjestelmän kehittämistarpeesta. 19 Ks. esim. eduskunnan lakivaliokunnan kannanotto LaVM 17/1997 vp s. 5 ss. koskien oikeusapujärjestelmän uudistamista viime vuosituhannen lopussa. 20 Ks. kuitenkin EIT-ratkaisujen sitovuuteen kohdistuvasta kritiikistä Lord Hoffmann, Universality of Human Rights, Judicial Studies Board Annual lecture, s. 10 ss. 21 Pellonpää 2005 s. 327 ja esim. European Court of Human Rights, Annual Report 2008 s EIT:n ratkaisut ovat nähtävillä internetissä Euroopan ihmisoikeustuomioistuimen kotisivuilla HUDOChakupalvelun kautta osoitteessa (käyty ). 9
25 oikeudenkäyntiprosessin pitkittymistä tai oikeutta oikeudenmukaiseen oikeudenkäyntiin 23. Oikeuskäytännön relevanttiudessa ennen vuotta 2005 tukeudun pitkälti entisen ihmisoikeustuomioistuimen tuomarin Matti Pellonpään Euroopan ihmisoikeussopimusta koskevassa kommentaarissaan (4., uudistettu painos vuodelta 2005) käsittelemiin tapauksiin siltä osin kuin käytän niitä lähdeaineistona. Tämän jälkeiseltä ajalta olen pyrkinyt tuomaan esille sellaista lähdeaineistoa uudemman oikeuskirjallisuuden pohjalta, jolla on tutkimustehtäväni ratkaisun kannalta merkitystä. Suomessa PL 99 :n mukaan ylintä tuomiovaltaa riita- ja rikosasioissa käyttää korkein oikeus (KKO) sekä hallintolainkäyttöasioissa korkein hallinto-oikeus (KHO). Oikeusapupäätökseen voidaan hakea muutosta joko yleisestä tuomioistuimesta tai hallintotuomioistuimesta. Oikeusapuasioissa kulloinkin käytettävä muutoksenhakutie riippuu pääasiaa käsittelevästä tuomioistuimesta, joka usein arvioi pääasian käsittelyn yhteydessä myös hakijan oikeusavun tarpeen sikäli kun se on saatettu tuomioistuimen arvioitavaksi. Korkeimman oikeuden ja korkeimman hallinto-oikeuden ennakkoratkaisuilla on käytännössä ohjaavaa vaikutusta oikeusapuviranomaisen tehdessä oikeusapupäätöksen. Sen vuoksi niillä on merkitystä myös oikeuslähteenä työssäni. Hakusanalla oikeusapu löytyy valtion säädöstietopankki Finlexin oikeuskäytäntö-osiosta 33 KKO:n ennakkopäätöstä ja 26 KHO:n ratkaisua 24. Näistä KKO:n ennakkopäätöksistä 23 on annettu nykyisen oikeusapulain voimassaoloaikana. Korkeimman hallinto-oikeuden päätöksistä 13 koskee nykyistä oikeusapulain soveltamista. Tapauksilla on ollut huomattava merkitys oman tutkimukseni kannalta, sillä niissä on näkyvillä tietyt päättelyketjut, joiden mukaisesti ylimmät tuomioistuimet ovat linjanneet oikeusapua koskevaa päätöksentekoprosessia. Varsinkin oikeusturvan saatavuutta silmällä pitäen kyseiset ratkaisut ovat tärkeitä, sillä niistä voi nähdä, mitkä oikeusapulain kohdat ovat painottuneet, kun on harkittu oikeusavun myöntämistä hakijan oikeusturvan tarpeen kannalta. Oikeusturvan saatavuuden kannalta keskeisiä tuomioistuinratkaisuja on tehty myös vanhan järjestelmän aikana, jolloin oli voimassa erillisinä lait maksuttomasta oikeudenkäynnistä ja yleisestä oikeusavusta. 23 European Court of Human Rights- Some facts and figures: s (käyty ). 10
26 Oikeuskirjallisuus luetaan kuuluvaksi sallittujen oikeuslähteiden kategoriaan. Tämä tarkoittaa sitä, että oikeuskirjallisuutta voidaan käyttää oikeudellisen ratkaisutoiminnan tukena silloin, kun lain sanamuoto tai oikeuskäytäntö eivät anna yksiselitteistä vastausta oikeusongelmaan. Paitsi, että oikeuskirjallisuudesta voidaan löytää argumentointiperusteita konkreettiseen oikeusongelmaan, on oikeusapua koskevalla oikeuskirjallisuudella ollut erityistä merkitystä tämän tutkimuksen kohteena olevan kokonaisuuden hahmottamisessa. Oikeusavun historiallisen ulottuvuuden ymmärtämisessä on esimerkiksi Bruno A. Salmialan (ent. Sundström) kirjoituksiin tutustumisella ollut tärkeä merkitys 25. Harkintavallan historiallisen taustan ymmärtäminen on puolestaan parhaiten kirkastunut tutustumalla Otto Brusiinin väitöskirjaan Tuomarin harkinta normin puuttuessa (Vammala 1938). Nykyisestä oikeuskirjallisuudesta on syytä mainita tutkimukseeni eniten vaikuttaneet teokset, jotka ovat Matti Pellonpään Euroopan ihmisoikeussopimusta käsittelevä kommentaari sekä Laura Ervon väitöstutkimus Oikeudenmukainen oikeudenkäynti (molemmat vuodelta 2005). Lisäksi olen hyödyntänyt etenkin Olli Mäenpään ajatuksia hallintoprosessi- ja hallinto-oikeudesta sekä Kaarlo Tuorin ja Aulis Aarnion oikeusteoreettisia näkemyksiä. 1.5 Tutkimuksessa käytettävistä keskeisimmistä käsitteistä Usein oikeustieteellisessä kirjallisuudessa käytetään samanlaista terminologiaa tarkoitettaessa erimerkityksisiä käsitteitä ja toisaalta taas eri termejä tarkoitettaessa samoja käsitteitä. Tutkimuksessani keskeisessä asemassa oleva termi access to court voidaan kontekstista riippuen ymmärtää joko oikeusturvan saatavuudeksi tai oikeudeksi oikeudenmukaiseen oikeudenkäyntiin. Käytän omassa tutkimuksessani termiä access to court tarkoittamaan oikeusturvan saatavuutta. Oikeusturvan saatavuus voidaan ymmärtää myös laajemmin access to justice- tyyppisesti, jolloin se sisältää tuomioistuimeen pääsyn lisäksi tehokkaan oikeudenkäynnin ja täytäntöönpanon 26. Näin ymmärrettynä access to justice on synonyymi oikeuksiin pääsylle, 25 Ks. esim. Sundstöm 1920 s. 299 ss. 26 Ervo 2000 s
27 jossa on siis kyse oikeuksien tosiasiallisesta tavoittamisesta laajemmin Tutkimuksen rakenne Käsittelen aluksi Suomen oikeusapujärjestelmän säädösperustaa ja historiallista taustaa sekä nykyisen oikeusapulain sisältöä pääpiirteittäin niiltä osin, kun se on tutkimukseni kannalta tärkeintä. Oikeusapujärjestelmän esittelyn tarkoituksena on selvittää lyhyesti se, mihin kansallinen oikeusapujärjestelmämme perustuu sekä käydä läpi oikeusavun pääpiirteittäistä sisältöä. Tässä pääluvussa tarkastelen myös joulukuun alussa 2009 voimaan tullutta oikeusapulain uudistusta (927/2008) ja sen oikeusturvakytköstä. Kolmannessa luvussa keskityn tarkastelemaan oikeusturvan saatavuutta osana oikeudenmukaista oikeudenkäyntiä. Tässä luvussa tarkoitukseni on selvittää, mitä oikeudenmukainen oikeudenkäynti ihmisoikeutena tarkoittaa ja millaisen ratkaisukäytännön Euroopan ihmisoikeustuomioistuin on omaksunut sen antaessa konkreettisen sisällön EIS 6 (1) artiklalle. Tämän jälkeen keskityn tarkastelemaan oikeusturvan saatavuutta osana oikeudenmukaista oikeudenkäyntiä ja lopuksi kytken tähän ihmisoikeuteen julkisen oikeusavun ja selvitän, miten julkinen oikeusapu mahdollistaa osaltaan oikeusturvan saatavuuden. Tässä yhteydessä esitän joitakin havaintoja myös oikeusturvan saatavuudesta laajemmin osana oikeudenmukaista oikeudenkäyntiä. EIS 13 artiklan vaatimuksella tehokkaasta oikeusturvakeinosta on tässä tarkastelussa merkitystä. Tutkimusongelmani kannalta viranomaisharkintaa käsittelevä neljäs pääluku on keskeisin. Teen selkoa siitä, kuinka oikeusapuviranomaiselle suotua harkintavaltaa pitää käyttää ja edelleen miten oikeusavun kytkeytyminen oikeudenmukaista oikeudenkäyntiä koskevaan perus- ja ihmisoikeuteen ohjaa viranomaisen harkintaa konkreettisessa päätöksenteossa. Neljännessä pääluvussa määritän aluksi lyhyesti, mitä harkintavallalla tarkoitetaan sekä millainen säädösperusta sillä on. Tämän jälkeen kytken harkintavallan oikeusapuviranomaisen päätöksentekoon ja käyn läpi oikeusavun myöntämis- ja saamisedellytysten harkintaa. 27 Ervo 2005 s
28 Viidennessä pääluvussa tarkastelen deskriptiivisesti oikeusapuun liittyvää muutoksenhakua. Tässä konkretisoituu EIS 13 artikalla turvattu tehokkaan oikeussuojakeinon vaatimus. Tutkimusongelmani kannalta keskeisimmät havainnot ja johtopäätökset esitän kootusti 6. pääluvussa. Tällä tavalla tutkimukseni etenee yleisestä erityiseen. Uskon tällaisen rakenteellisen esitystavan auttavan lukijaa seuraamaan tutkimukseni etenemistä. 13
29 2. SUOMEN OIKEUSAPUJÄRJESTELMÄ 2.1 Sääntely ja taustaa Kunnallisia oikeusapupalveluita on ollut olemassa Suomessa eri laajuisina jo 1800-luvun loppupuolelta alkaen 28. Esimerkiksi Helsingin kaupunki on harjoittanut vuodesta 1886 alkaen sosiaalista oikeusaputoimintaa vähävaraisen väestönosan tarpeiden tyydyttämiseksi 29. Myös Tampereella sosiaalinen oikeusaputoiminta on saanut alkunsa 1800-luvun loppupuolella ja ensimmäinen varsinainen kunnallinen oikeusaputoimisto on aloittanut toimintansa 1920-luvulla 30. Maksuton oikeudenkäynti on Suomessa ollut käytössä vuodesta Voimassa olevan kansallisen oikeusapujärjestelmän perusta luotiin vuonna 1973, jolloin säädettiin lait yleisestä oikeusaputoiminnasta (88/1973) ja maksuttomasta oikeudenkäynnistä (87/1973). Perimmäisenä tarkoituksena oli saada varattomien ja vähävaraisten henkilöiden oikeusturva mahdollisimman kattavaksi riippumatta siitä, käsiteltiinkö oikeudellinen asia tuomioistuimessa vai sen ulkopuolella. 32. Tämän lisäksi myös taloudellinen ja tiedollinen epätasa-arvo vaativat uudistusten läpiviemistä 33. Vuonna 1998 oikeusapujärjestelmää uudistettiin säätämällä lait yleisestä oikeusavusta (104/1998), maksuttomasta oikeudenkäynnistä annetun lain muuttamisesta (105/1998) sekä valtion oikeusaputoimistoista (106/1998). Samalla oikeusaputoiminta siirrettiin kunnilta valtiolle. Uudistuksiin kohdistui kuitenkin voimakasta kritiikkiä. Eduskunnan lakivaliokunta otti kantaa muun muassa lakiehdotusten ihmisoikeuskytkökseen toteamalla, että hallituksen esityksestä puuttui maininta siitä, että asianosaisella on oikeus valita itse oikeudenkäyntiavustajansa EIS 6 artiklan nojalla Ks. esim. Sundström 1920 s. 299 ss. 29 Ylöstalo Tarkka 1998 s Tampereen kaupungin köyhäinasianajajan ohjesääntö sekä Tampereen kaupungin kunnallisen oikeusaputoimen ohjesääntö Ks. tästä esim. Lehtinen 1956 s. 1 ss. 32 Litmala Alasaari 2004 s Aalto 1974 s Ks. tarkemmin LaVM 17/1997 vp s Kokonaisuuden kannalta eräs keskeinen kritiikki kohdistui oikeusavun saattamiseen yhteen järjestelmään. 14
30 Vuonna 2002 voimaan tullut nykyinen oikeusapulaki korvasi lain maksuttomasta oikeudenkäynnistä sekä lain yleisestä oikeusavusta yhtenäistäen koko kansallisen oikeusapujärjestelmämme. Näissä kahdessa osittain päällekkäisessä järjestelmässä oleellisena erona oli se, että maksuton oikeudenkäynti voitiin myöntää vain laissa luetelluissa tuomioistuinasioissa, kun yleistä oikeusapua puolestaan voitiin antaa vähävaraisille luonnollisille henkilöille kaikissa oikeudellisissa asioissa. Nykyinen oikeusapujärjestelmä turvaa aikaisempaa paremmin pieni- ja keskituloisten ihmisten mahdollisuuden tarvitsemaansa oikeusapuun sekä parantaa ihmisten oikeusturvaa, kun koko järjestelmän sisältö on kirjoitettu yhteen lakiin Oikeusapuviranomainen Perustuslain oikeusvaltioperiaatteen (PL 2.3 ) mukaan julkisen vallan käytön tulee perustua lakiin. Kaikessa julkisessa toiminnassa on noudatettava tarkoin lakia. Lisäksi lailla on säädettävä yksilön oikeuksien ja velvollisuuksien perusteista (PL 80.1 ). PL 124 :ssä on määritelty ne kriteerit, joilla hallintotehtävän antaminen muille kuin viranomaisille on mahdollista. Kyseisen pykälän mukaan julkinen hallintotehtävä voidaan antaa muulle kuin viranomaisille vain lailla tai lain nojalla, jos se on tarpeen tehtävän tarkoituksenmukaiseksi hoitamiseksi eikä vaaranna perusoikeuksia, oikeusturvaa tai hyvän hallinnon vaatimuksia. Merkittävää julkisen vallan käyttöä sisältäviä tehtäviä voidaan kuitenkin antaa vain viranomaisille. Oikeusaputoiminnan ja oikeusapupäätöksen kautta konkretisoituu oikeusapua hakeneen henkilön mahdollisuus saada oikeusapulain tarkoittamaa oikeusturvaa asiassaan. Oikeusapupäätös vaikuttaa siten aina merkittävästi yksilön oikeuksiin ja velvollisuuksiin. Tässä tapauksessa yksilön oikeusturvasta päättäminen on kanavoitu oikeusapulain ja oikeusaputoimistolain kautta julkista valtaa käyttävälle viranomaiselle. Oikeusturvan kannalta oikeusapupäätöksen tekevän tahon viranomaisasema on välttämätön, eikä oikeusapupäätöksen tekemistä koskevan toimivallan siirtäminen viranomaiskoneiston ulkopuolelle ole oikeusavusta päätettäessä tarkoituksenmukaista eikä perusteltua. Perustuslain 124 :ää koskevissa esitöissä on korostettu muun muassa 35 Nykyiseen oikeusapulakiin on kohdistettu myös kritiikkiä. Ks. tästä esim. Nylund 2002 s
31 julkisia hallintotehtäviä hoitavien henkilöiden koulutuksen ja asiantuntemuksen merkitystä suhteessa hallintopäätösten kohteena olevien henkilöiden oikeusturvan tarpeeseen ja hyvän hallinnon vaatimuksiin 36. Oikeusapuviranomainen, joka tekee konkreettisen oikeusapupäätöksen, on joko julkinen oikeusavustaja tai oikeusapusihteeri. Oikeusapuviranomainen on virkasuhteinen virkamies ja häneen sovelletaan valtion virkamieslakia (750/1994). Oikeusavun antamista varten valtio ylläpitää oikeusaputoimistoja (oikeusaputoimistolaki 1 ) 37. Oikeusaputoimistot hoitavat niille oikeusapulaissa ja muualla laissa tai asetuksissa säädetyt tehtävät 38. Oikeusapulaki perustaa valtion oikeusaputoimistoille julkisen vallan käyttöön liittyvän velvoitteen päättää oikeusavun myöntämisestä. Oikeusaputoimisto päättää oikeusavun antamisesta tuomioistuimen ulkopuolella käsiteltävissä ulkoprosessuaalisissa asioissa. Tällaisia ovat muun muassa testamentin, kauppakirjan tai perukirjan laatiminen. Näissä asioissa oikeusapua antaa julkinen oikeusavustaja. Oikeusaputoimiston asiakkaaksi voi hakeutua kaikissa oikeudellista asiantuntija-apua vaativissa asioissa. Oikeusaputoimisto tekee päätöksen myös julkisten oikeusavustajien hoitamissa muissa asioissa. Lisäksi oikeusaputoimistoissa tehdään oikeusapupäätöksiä yksityisten avustajien ja asiamiesten hakemusten perusteella siten, kuin oikeusapulain 11 :stä ilmenee. Vuonna 2009 oikeusaputoimistoissa tehtiin noin oikeusapupäätöstä ja 2317 taloudellista selvitystä puolustajan määräämistä varten yksityisten asiamiesten asiakkaille. Näiden lisäksi oikeusapupäätös tehtiin jokaisessa oikeusaputoimiston hoidettavaksi tulleessa noin asiassa HE 1/1998 vp s Sen jälkeen, kun oikeusaputoimistot vuonna 1998 valtiollistettiin, niiden määrä väheni 160:stä noin 70:een. Vuonna 2008 oikeusaputoimistoja oli 60 ja sivutoimistoja 21 sekä sivuvastaanottoja Esimerkiksi vuoden 2009 alusta alkaen laki holhoustoimen edunvalvontapalveluiden järjestämisestä (575/2008) muuttui siten, että oikeusaputoimistot velvoitettiin huolehtimaan myös edunvalvontapalveluiden järjestämisestä edunvalvonta-alueella. 39 Oikeusaputoimistojen toimintakertomus vuodelta 2009 s
Valtion virkamiehen virkasuhteen päättämiseen liittyvät jälkikäteiset. oikeusturvakeinot TAMPEREEN YLIOPISTO. Pro gradu -tutkielma.
TAMPEREEN YLIOPISTO JOHTAMISKORKEAKOULU JULKISOIKEUS 2012 Valtion virkamiehen virkasuhteen päättämiseen liittyvät jälkikäteiset oikeusturvakeinot Pro gradu -tutkielma Kaisa Kinnunen Opiskelijanumero 80560
OIKEUDENKÄYNNIN VIIVÄSTYMISEN HYVITTÄMINEN HALLINTOLAINKÄYTÖSSÄ
TAMPEREEN YLIOPISTO Johtamiskorkeakoulu Maria Reiman OIKEUDENKÄYNNIN VIIVÄSTYMISEN HYVITTÄMINEN HALLINTOLAINKÄYTÖSSÄ Pro Gradu -tutkielma Julkisoikeus Tampere 2015 TIIVISTELMÄ Tampereen yliopisto Johtamiskorkeakoulu
Sakkomenettelyn laajentaminen (HE 103/2017 vp)
MUISTIO 1 (5) Lainvalmisteluosasto OM 4/41/2016 Lainsäädäntöneuvos Ville Hinkkanen 9.10.2017 Eduskunnan perustuslakivaliokunnalle Viite: Asiantuntijapyyntö 28.9.2017 (PeV 10.10.2017 klo 10.00) Sakkomenettelyn